व्यस्त सड़क के बीचोंबीच उतरा दूल्हा-दुल्हन को लेने आया हेलीकॉप्टर, हुआ ट्रैफिक जाम...  
हेलीकॉप्टर 24 जुलाई को शंघाई की नानयुआन रोड पर उतारा गया
इसके चलते एक घंटे से भी ज़्यादा देर तक ट्रैफिक पूरी तरह ठप रहा
बताया जाता है, पायलटों के पास सड़क पर चॉपर उतारने की अनुमति थी
हर हिन्दुस्तानी ने कभी न कभी सड़क पर ऐसे समय का तजुर्बा ज़रूर किया होगा, जब उनके सामने कोई बारात आ गई हो, और वह कार के स्टेयरिंग व्हील पर बैठे-बैठे उकता रहे हों, या बारात में नाच रहे लोगों को कोस रहे हों... कहीं भी जाते वक्त इस तरह के 'ट्रैफिक जाम' में फंसने या धीमे-धीमे 'रेंगते' ट्रैफिक का यह अनुभव काफी ऊबाऊ और गुस्सा दिलाने वाला होता है...
आइए, आज आपकी मुलाकात करवाते हैं, चीन के ऐसे जोड़े से, जिन्होंने अपनी शादी के लिए मंगाए हेलीकॉप्टर को शंघाई की एक व्यस्त सड़क के बीचोंबीच उतरवाया... 'पीपल्स डेली ऑनलाइन' के अनुसार, सड़क के बीचोंबीच हेलीकॉप्टर उतारने की यह घटना 24 जुलाई को शंघाई की नानयुआन रोड (Nanyuan Road) पर हुई, जिसकी वजह से एक घंटे से भी ज़्यादा देर तक ट्रैफिक पूरी तरह ठप रहा, और स्थानीय लोगों को बहुत परेशानी का सामना करना पड़ा...
 

इस जोड़े ने हेलीकॉप्टर संभवतः इसलिए मंगवाया था, ताकि वे उस जगह पहुंच सकें, जहां उनकी शादी होनी थी... हेलीकॉप्टर के ज़रिये शायद वे देखने वालों को यह संदेश भी देना चाहते थे कि उनका गठबंधन 'ऊपर' से बनकर आया है...
 

'शंघाई डेली' के मुताबिक, पायलटों के पास हेलीकॉप्टर को सड़क पर उतारने की अनुमति पहले से मौजूद थी... बहरहाल, नागरिक उड्डयन विभाग इस अनुमति के बावजूद इस मामले की जांच करेगी, क्योंकि व्यस्त सड़कों पर हेलीकॉप्टर को उतारना और उड़ाना हरगिज़ सही नहीं है...    

आइए, आज आपकी मुलाकात करवाते हैं, चीन के ऐसे जोड़े से, जिन्होंने अपनी शादी के लिए मंगाए हेलीकॉप्टर को शंघाई की एक व्यस्त सड़क के बीचोंबीच उतरवाया... 'पीपल्स डेली ऑनलाइन' के अनुसार, सड़क के बीचोंबीच हेलीकॉप्टर उतारने की यह घटना 24 जुलाई को शंघाई की नानयुआन रोड (Nanyuan Road) पर हुई, जिसकी वजह से एक घंटे से भी ज़्यादा देर तक ट्रैफिक पूरी तरह ठप रहा, और स्थानीय लोगों को बहुत परेशानी का सामना करना पड़ा...
 

इस जोड़े ने हेलीकॉप्टर संभवतः इसलिए मंगवाया था, ताकि वे उस जगह पहुंच सकें, जहां उनकी शादी होनी थी... हेलीकॉप्टर के ज़रिये शायद वे देखने वालों को यह संदेश भी देना चाहते थे कि उनका गठबंधन 'ऊपर' से बनकर आया है...
 

'शंघाई डेली' के मुताबिक, पायलटों के पास हेलीकॉप्टर को सड़क पर उतारने की अनुमति पहले से मौजूद थी... बहरहाल, नागरिक उड्डयन विभाग इस अनुमति के बावजूद इस मामले की जांच करेगी, क्योंकि व्यस्त सड़कों पर हेलीकॉप्टर को उतारना और उड़ाना हरगिज़ सही नहीं है...